《一枝花 蓝蔷薇，海昌别业有此种》
清代·陈洁

炎火威仍旧。青女还拖逗。群葩零榭，帘垂清昼。见蓝薇浓丽，妆点枝头瘦。

巧缀天工绣。独翠色玲珑，掩映纱窗前后。

记当初、湖山成岫。绿竹堪为友。恁消磨、碧地蓝天秀。

忽陵谷更迁，此际还存否。四十馀年久。但得常看，愿把盏、花前中酒。

作者简介：字浣心，海昌人，相国素庵公胞妹，嘉兴屠某室。